section_heading: Karijera
paragraph_text: Sackhoff je glumila u filmovima kao što su Noć vještica: Uskrsnuće (Halloween: Resurrection), ali i u televizijskim serijama kao što je Obrazovanje Maxa Bickforda (The Education of Max Bickford), s nekoliko gostujućih uloga u serijama poput Hitne službe i Zaboravljeni slučaj. Tumačila je glavnu žensku ulogu u akcijskom SF filmu The Last Sentinel, psihološkom trileru White Noise: The Light i drami How I Married My High School Crush.